b'\n_START_ARTICLE_\nVolet de bord de atac\n_START_SECTION_\nVole\xc8\x9bi de bord de atac\n_START_PARAGRAPH_\nUn volet de bord de atac al unei aripi, reprezinta o extensie spre \xc3\xaen fa\xc8\x9b\xc4\x83 a suprafe\xc8\x9bei unei aripi._NEWLINE_Motivul principal pentru care o astfel de extensie este ad\xc4\x83ugat\xc4\x83 aripii unui avion, este cel de a \xc3\xaembun\xc4\x83t\xc4\x83\xc8\x9bi temporar portan\xc8\x9ba aripii c\xc3\xa2nd aceasta se afl\xc4\x83 la unghiuri mari de inciden\xc8\x9ba sau c\xc3\xa2nd avionul evolueaz\xc4\x83 la viteze mici apropiate de viteza de \xc3\xaenfundare, lucru esen\xc8\x9bial pentru a evita angajarea \xc3\xaen picaj necontrolat al avionului._NEWLINE_Exist\xc4\x83 diverse tipuri de extensii, unele reprezent\xc3\xa2nd strict o extensie de tip volet de bord de atac, sau o extensie limitat\xc4\x83 a aripii \xc3\xaen zona de \xc3\xaencastrare, pe c\xc3\xa2nd \xc3\xaen alte cazuri (\xc3\xaen special \xc3\xaen cazul avioanelor de v\xc3\xa2natoare, supersonice sau tip aripa zbur\xc4\x83toare) eceste extensii se \xc3\xaentind pe suprafe\xc8\x9be mult mai mari, ajung\xc3\xa2nd uneori p\xc3\xa2n\xc4\x83 \xc3\xaen zona carlingii sau chiar al botului avionului.\n_START_SECTION_\nExtensia bordului de atac al aripii la \xc3\xaencastrare\n_START_PARAGRAPH_\nO astfel de extensie a aripii, reprezint\xc4\x83 o extindere spre \xc3\xaen fa\xc8\x9b\xc4\x83 a zonei de \xc3\xaencastrare, extindere care are ca scop cre\xc8\x99terea permanent\xc4\x83 a suprafe\xc8\x9bei portante, lucru ce \xc3\xaembun\xc4\x83t\xc4\x83\xc8\x9be\xc8\x99te at\xc3\xa2t caracteristicile de zbor \xc3\xaen etapele critice de decolare/aterizare c\xc3\xa2t \xc8\x99i caracteristicile de manevr\xc4\x83 a aparatelor._NEWLINE_\xc3\x8en englez\xc4\x83, termenul utilizat este cel de LERX- Leading Edge Root Extension (Extinderea Bordului de Atac la \xc3\x8encastrare).'